Hyvät katsojat! Koronavirus leviää -
kiihtyvällä vauhdilla kautta maailman.
Tänään 31.3. -
tartunnan saaneita oli jo 700 000.
Todellisuudessa tartunnan saaneita voi olla -
jo 10 miljoonaa, 20 miljoonaa. Kukaan ei tiedä varmoja lukuja.
Tähän mennessä se on niittänyt hirvittävän sadon.
Ainakin 50 000 ihmistä on kuollut siihen.
Tämäkin luku on hieman epävarma, -
koska kuoleman liittäminen koronaan ei ole aina yksinkertaista.
Joka tapauksessa kyseessä on valtavan voimakas, -
erittäin vaarallinen pandemia.
Mielenkiintoista on, että tästä pandemiasta varoitettiin -
jo syyskuussa pari kuukautta ennen sen puhkeamista.
Tiedemiehet varoittivat vakavasti, että tällainen voi tulla.
Aiempia varoituksiakin oli annettu jo 12 vuotta sitten, -
mutta tyypillisesti tällaisista varoituksista ei yleensä piitata.
Ne yllättivät maailman täysin valmistautumattomana -
lukuun ottamatta muutamia hyvin valmistautuneita Kauko-Idän maita.
No, mikä tämä koronavirus oikein on?
Se on uusi ja erittäin helposti tarttuva taudinaiheuttaja.
Tälle tyypillistä outoa on, -
että se tarttuu tavattoman helposti ja nopeasti.
Tämä on mielenkiintoinen uusi piirre tässä koronaviruksessa.
Se pystyy siis leviämään hyvin nopeasti.
Viime vuorokautena tuli 100 000 uutta varmistettua tartuntaa.
Huima vauhti! Se ei siis ole mikään kausi-influenssa vaan aivan muuta.
Tämä on virus, joka todella pystyy aiheuttamaan valtavaa tuhoa.
Tuhoa on tullut kansanterveydelle, kansantaloudelle kautta maailman.
Pelättävissä on, että se voi tehdä tuhoa yhteiskuntajärjestyksellekin.
Aika näyttää. Lähiviikot ovat tärkeitä.
Nyt ei voida rakentaa tämän taudin ja viruksen torjuntajärjestelmiä -
tuttujen tautien käyttäytymisen pohjalta.
Se on virhe, jos näin ajatellaan.
Se ei riitä eikä sovellu tähän tuntemattomaan virukseen, -
joka näyttää leviävän hallitsemattomasti.
Tässä tilanteessa tilanne täytyy arvioida aivan täysin uudelleen, -
koska kyseessä on tuntematon vastustaja.
Kaikki mahdolliset leviämistiet - mitään poissulkematta -
pitää ottaa huomioon ja torjunta- ja hoitokeinot on huomioitava.
Nyt ovat hyvät neuvot kalliita.
Tämä ei siis ole mikään kausi- influenssa eikä myöskään SARS, -
vaan aivan uusi, tuntematon, ovela tauti, josta tiedetään kovin vähän.
Se käyttäytyy siis täysin aiemmista taudeista poikkeavasti.
Koronaviruksen tuomat yllätykset vaikuttavat tietysti -
sen torjuntastrategiaan.
Kyseessä on täysin ennen kokematon, ainutlaatuinen virus, -
joka leviää räjähdysmäisesti tappaen sekä nuoria että vanhoja, -
terveitä ja monisairaita toisin luultiin.
Se ei siis ole vain vanhusten tauti.
Sillä on kyky aiheuttaa kaaos kaikilla yhteiskunnan alueilla -
ja maailmanlaajuinen hätätila.
Tässä on niin paljon tuntematonta, -
että tämä voi jatkossa hyökätä uusina aaltoina.
Toinen aalto, kolmas aalto, jos se pesiytyy pysyvästi maailmaan.
Pahimmassa tapauksessa tämä koronavirus voi jäädä -
jopa pysyväksi riskiksi maailmaa kiertämään.
Viruksen uutuus, ainutlaatuisuus ja kertyvä uusi tieto edellyttävät -
joustavuutta sen torjunnassa ja nopeaa reagointia.
Pitää siis olla joustava ja nopeasti reagoiva.
Vanhat opit tässä eivät päde.
Tämä on hoidettu mallikelpoisesti -
Kiinassa, Singaporessa, Taiwanilla, Japanissa ja Etelä-Koreassa, -
koska heillä oli kokemusta sarsista.
Siellä on tavallaan oltu valmiudessa, erityisesti Singaporessa.
Kerroin viime jaksossa, mitä siellä tehtiin.
Siellä oli suunnitelma valmiina, ja sitä harjoiteltiin -
ja torjuntaa varten oli rakennettu keskus.
Juuri näin pitäisi olla, koska tästä on varoitettu jo -
itse asiassa 12 vuotta sitten, että tämmöinen on vain ajan kysymys.
Vain näissä maissa oltiin valmistautuneita.
Tämä on erittäin huono asia, koska olemme nykyään yksi maailma.
Lentoliikenne on niin valtavaa, että se on täällä huomenna, -
mitä Kauko-Idässä tapahtuu tänään.
Kiinassa asia hoidettiin erittäin mallikelpoisesti.
Suoritus oli valtavan erinomainen valtiolta, -
jossa on 1 400 miljoonaa asukasta.
Sieltä se on poispyyhkäisty. Kuolleita oli Italiaa vähemmän, -
jossa on todella pieni asukasluku Kiinaan verrattuna.
Miten Suomessa sitten on pärjätty?
Siinä nyt ei ole kovin paljoa kehumista.
Asiantuntijoittemme suhtautuminen -
tai heidän asenteensa herättää kyllä isoja kysymyksiä.
THL:n turvallisuusjohtaja sanoi 20.3. näin: -
"Sanon ihan suoraan, että tällainen malli ei ole -
sovellettavissa Pohjoismaissa" ja viittasi Kauko-Idän malliin.
Turvallisuusjohtaja viittasi Etelä-Korean esimerkkiin.
Etelä-Koreahan sai koronaviruksen aisoihin laajalla testaamisella -
ja tartuntaketjujen jäljittämisellä.
Terveysturvallisuusjohtaja sanoi, ettei ihmisten tarvitse tietää, -
johtuuko se flunssa korona- viruksesta, -
koska hänen mukaansa "testi ei ole hoitokeino".
Näin terveysturvallisuusjohtaja totesi.
Tämä on aika erikoinen näkemys.
Yhdenkin tartuntaketjun pysäyttäminen näet säästäisi -
valtavalta vahingolta, mutta palaan tähän asiaan vielä.
Kiinan torjuntatöistä tulisi ottaa opiksi, -
samoin Singaporesta ja Etelä-Koreasta -
ja rakentaa niistä malli. Meillä on nyt faktatiedot siitä, -
mikä toimii. Suomessakaan ei ole vielä liian myöhäistä, -
mutta aikaikkuna sulkeutuu, jolloin pitää toimia.
Tulokset tänään tehdyistä ratkaisuista näkyvät -
vasta parin viikon kuluttua. Nyt on siis aika toimia.
Tätä tietoa olisi meilläkin ollut saatavilla jo kuukausia.
Mitään ei ole kuitenkaan tehty.
Tauti siis yllätti länsimaailman täysin valmistautumattomana.
Mielenkiintoista on, että Kiinan järeät toimet, -
joita hieman ehkä halveksittiinkin, torjuivat taudin leviämisen -
sekä paikallisesti että muihin Kiinan osiin.
Ei näitä kannata arvostella, koska nyt on näyttöä, -
että Kiinan malli toimi erittäin hyvin.
Tärkeää tässä on katsoa niitä julkaisuja, -
mitä kiinalaiset ovat julkaisseet muiden asiantuntijoiden kanssa.
Mitä siellä oikein tapahtui? Nämä ovat olleet kaikkien luettavissa, -
mutta niistä ei ole tehty oikeita johtopäätöksiä.
Erittäin mielenkiintoinen ja tärkeä asia tässä on, -
että tauti leviää erityisesti perheenjäsenestä toiseen -
ja sieltä ympäristöön. Hyvin tärkeä havainto.
Jos joku, jolla EHKÄ on koronavirus, -
sijoitetaan kotihoitoon, niin mitä siellä sitten tapahtuu?
Kyllä pitäisi testata, että tiedetään, onko siellä koronaa.
Kotiympäristöön ei ole annettu riittävän hyviä ohjeita.
Ja jos siellä todella on koronavirus, -
niin se leviää kotiväkeen ja sen kautta joka puolelle yhteiskuntaa -
käynnistäen tartuntaketjuja. Tätä kiinalaiset painottivat.
Tämä on hyvin tärkeä asia, joka meillä on hoidettu huonosti.
Sieltä kotoa tartuntaketjuja syntyy monin paikoin, -
ja näin pitää reagoida nopeasti. Kiinalaiset osoittivat, -
että nopeudella tauti on hallittavissa kaikissa tilanteissa.
Siksi Kiinassa ei ole enää kotoperäisiä tartuntoja.
He ovat saaneet sen kuntoon muutamassa kuukaudessa.
On siis oltava joustava, nopea ja toimittava tämän viruksen kanssa -
kunkin tilanteen vaatimalla tavalla.
Paikalliset riskit tartuntaketjuun on nopeasti arvioitava -
ja tautiryppäät pysäytettävä aina tilanteen edellyttämällä tavalla.
Muuten ei sosiaalista katastrofia ja talouden tuhoa estetä.
Kun Suomessa pannaan paikkoja sulkuun, -
se maksaa yhteiskunnan taloudelle miljardi euroa viikossa.
Suurin osa maailmaa ei ole vieläkään herännyt tajuamaan -
ja varautumaan tilanteeseen ja toimimaan sen edellyttämällä tavalla.
Näin siksi, että katsellaan vain vanhoja keinoja -
ja yritetään niitä, mutta ei se toimi tähän uuteen tautiin.
Alleviivaan painokkaasti, että tärkeintä on -
etsiä sairastuneet heti ja varmistaa diagnoosi testaamalla.
Näin WHO on ohjeistanut heti alun perin toistuvasti -
lähes päivittäin ja painottanut testausta.
Sairaat on siis heti eristettävä tehokkaasti -
ja altistuneet käytävä huolella läpi, -
ja kaikki tartuntaketjut pitää selvittää. Pitää nähdä vaivaa.
Se kannattaa. On siis pidettävä mielessä, -
minkä kiinalaiset totesivat ja havaitsivat, -
että merkittävä osa tartunnoista tapahtuu perheiden sisällä.
Mikään ei toimi, jos väestö ei kunnolla ymmärrä, mistä on kyse.
Valistusta on annettava ja osoitettava tilanteen vaarallisuus.
Tarpeeton hyssyttely on todella vaarallista.
Ollaan mukavia ja sanotaan, että ei tässä mitään, kun talo palaa jo.
Toimenpiteet on siis tehtävä sekä nopeasti että laadukkaasti.
Ei siis italialaisittain.
Tarvitsisimme johtonyrkin, asiantuntijaelimen, -
jossa on paras mahdollinen suomalainen asiantuntemus -
yhteiskunnan eri osa-alueilta ja joka pystyy neuvomaan hallitusta.
Tämä ei saa olla muutaman henkilön varassa.
Nyrkin pitää olla koottu parhaista mahdollisista moniosaajista.
Heidän tulee lähteä siitä, että noudatamme WHO:n ohjeita.
Tämän pitäisi olla ihan itsestään selvä asia.
Mitä Kiinassa sitten tehtiin?
Kiinan Wuhan ja lähellä olevat miljoonakaupungit lyötiin kiinni -
23.1.2020.
Se onnistui, koska siellä tilanne ymmärrettiin -
ja oltiin yksimielisiä. Tämä edellyttää erittäin vahvaa johtoa -
sekä valtion tasolla (nyrkki) että myös paikallisjohdon tasolla.
Väestön kanssa on tehtävä kiinteää yhteistyötä. Ei se muuten onnistu.
Kaikki tartunnat ja tartuntaepäilyt on selvitettävä, -
ja paikallisten toimijoiden pitää olla valppaita.
Tämä on onnistumisen avain. Ilman näitä tämä ei onnistu.
Mitä Euroopassa ja USA:ssa sitten tehdään väärin?
Yksi suurimmista virheistä on maskien käytön laiminlyönti.
Virus tarttuu näet pisaratartuntana ja lähietäisyydeltä.
Pisaroiden rooli on tietysti kaikkein merkittävin.
Maskia pitää käyttää, koska puhuttaessa suusta sinkoilee pisaroita.
Tämä voidaan todistaa erityislaitteilla videoitaessa puhuvaa.
Videoidaan puhuvaa, jolla on maski ja toista ilman maskia.
Laite paljastaa heti sieltä tulevan pisararyöpyn, -
jos ei ole maskia.
Tämä on äärimmäisen tärkeä seikka, -
koska hyvin monilla tauti on vähä- tai lieväoireinen, etenkin alussa, -
jolloin henkilö myös jo tartuttaa.
Jos nämä henkilöt käyttäisivät maskia, -
niin tartunnan leviäminen ympäristöön estyisi.
Maskin käytöstä on moninaiset hyödyt.
Ensinnäkään et levitä tautia. Jos ihan kaikilla olisi maski, -
niin oireettomat eivät levittäisi tautia pisarana -
samalla tavalla kuin nyt. On myös mielenkiintoista, -
että jos on maski, ei pysty koskemaan kasvojaan.
Joku sanoo, ettei koske, mutta ei se pidä paikkaansa.
Kiinnostavaa on, että filmattiin lääketieteen opiskelijoiden luentoa, -
jossa luennoitiin tulehdustautien torjunnasta tunnin verran.
Kuulijoita videoitiin. Sen tunnin aikana kuulijat -
kuunnellessaan tartuntatautien torjuntaa -
koskettivat sormella kasvoihinsa keskim. 23 kertaa -
ja ne olivat lääketieteen opiskelijoita (!)
Jos on maski, ei pysty koskemaan kasvoja, koska maski estää sen.
Hyvin tärkeä ilmi tullut ja ilmeisen tosi asia on, -
että jos saat pienemmän annoksen virusta, -
teelusikallisen etkä soppakauhallista, -
niin saat lievemmän taudin. Silloin elimistö alkaa heti tehdä -
pienelle virusmäärälle vasta-aineita ja ehtii pysäyttää taudin, -
ennen kuin niitä on massiivisesti. Jos saat massiivisen annoksen -
pisaratartuntana, niin saat nopeammin ja pahemman taudin.
Se näyttäisi olevan näin.
No, maskit pitäisi määrätä pakollisiksi koko maassa.
Se olisi paljon tehokkaampaa kuin joku ajokielto jossain tiellä.
Nimittäin ne on määrätty pakollisiksi Tshekin tasavallassa.
Tämä on mielenkiintoinen asia, koska se toimii.
Tshekissä ovat maskit kaikilla pakolliset.
Vaclav Havelin, presidentti- vainajan, rouva lähti tähän mukaan.
Maskit ovat muotia, ja kaikilla ne on. Maskien ansiosta -
suoraan kohti kattoa mennyt nousukäyrä tasaantui.
Tartuntojen määrän nähtiin selvästi taittuvan, kun kaikilla oli maski.
Miksi WHO ei sitten painota maskia? WHO:ta on tästä kritisoitu.
Käsittääkseni syy on se, että maskeja ei ole saatavana.
Maskit eivät aina riitä edes terveydenhuollon henkilöille.
Tilanne on tämä. WHO haluaa, että vähät maskit säästetään -
terveydenhuollon henkilöille. Mitä Tshekissä tehtiin?
Havelin rouva oli teatteri-ihmisiä.
Hän meni teatterin rättivarastoon ja alkoi ommella kauniita maskeja.
Siitä tuli muotia. Voit vanhasta T-paidasta ommella taskun -
ja panna sisälle pölynimurin filtterin tehostamaan sitä.
Siihen nauhat, niin maski on ihan hyvä.
Omatekoinen maski on parempi kuin ei mitään.
Voi olla vuotavia kirurgisia maskejakin parempi.
Entä sitten kuumeen mittaaminen? Kiinalaisia on siitä naurettu.
Onko se turhaa? Ei ole turhaa.
Kiinassa kuumetta mitataan ihan joka paikassa.
Sitä kannattaa mitata mahdollisimman usein, -
jotta kuumeiset pysyvät poissa ihmisten ilmoilta.
Oleellinen tärkeä avainkysymys, -
joka kertoo, miksi tauti leviää räjähdysmäisesti ja kiihtyvästi, -
on se, miten hyvin virus säilyy tarttuvana ympäristössä.
Sen on ajateltu tuhotuvan herkästi lämpimässä ja kosteassa, -
mutta tutkimusten mukaan se voi säilyä monenlaisissa oloissa.
Esim. eräs henkilö tartutti puoli tusinaa ihmisiä -
kosteassa ja lämpimässä uimahallissa.
Virus vaikuttaisi säilyvän yllättävän hyvin joillakin pinnoilla.
Tämä on siis tuntematon ovela hyökkääjä, -
ja torjuntaa pitää jatkuvasti muokata uuden tiedon mukaan.
Vaaditaan siis ehdottomasti lisää tutkimusta siitä, -
miten tämä virus käyttäytyy. Sitä ei tiedetä.
Kiinassa positiiviset ja lievästi sairaat eristettiin.
Kiinalaiset tekivät ihan oikein. Eristys toteutettiin -
tätä varten suunnitelluissa eristystiloissa, -
ja perheenjäsenten vierailut kiellettiin.
Tämä oli hyvin oleellinen asia. Perheessä se tarttuu sairaasta -
kaikkiin ympärillä oleviin. Kiinassa niitä ei siis laitettu -
kotiin levittämään tautia perheelle kuten meillä ohjeistetaan.
Kaikki ne siis laitettiin erityistiloihin.
Vähän ihmettelin aluksi valtavia sairaaloita kerrossänkyineen.
Kummastelin kerrossänkyjä, mutta nyt ymmärrän, miksi niin tehtiin.
Kaikki infektiota potevat on siis eristettävä tällä tavoin.
Näin pitää menetellä kaikkialla. Tämä on ihan itsestään selvää.
Tauti saadaan hallintaan vain niin, että tartuttajat eristetään.
Siksi Kiinassa tehtiin pikaisia moduulisairaaloita -
ja urheilutaloja muutettiin sairaaloiksi.
Tämä onnistui ja tuotti tulosta.
Kiinassa taudin leviäminen maan sisällä on pysäytetty.
Siellä torjunta on nyt suunnattu ulkomailta tuleviin.
Rajat ovat kiinni, mutta kaikkia palaavia kiinalaisia tarkkaillaan.
Virusta tulee nyt matkustajien mukana.
Onko Kiinassa vaara, että tauti hyökkää uudelleen, -
kun ihmiset palaavat töihin. Tietysti on.
Mutta kyllä he osaavat siihen suhtautua, -
koska heillä on hyvin suunniteltu toimiva järjestelmä.
Tässä on ihan turha puhua mistään laumaimmuniteetista.
Siitä on ihan turha haaveilla. Sellainen ajatus, -
että annetaan väestön sairastaa hitaasti -
tauti läpi, jotta tulisi laumaimmuniteetti, -
niin ei se niin toimi. Ei tiedetä edes, tuleeko tästä sitä.
Ei tiedetä, minkä pituisen immuniteetin tauti aiheuttaa, -
ja tätä on ihan turha verrata tuhkarokkoon.
Meillä sosiaali- ja terveysministeriön korkein virkamies lausahti, -
että tätä voi verrata tuhkarokkoon, mutta ei se ihan niin mene.
Laumaimmuniteetti on käsite, joka liitetään rokotuskattavuuteen.
Jos se tuhkarokossa on 90 %, niin se toimii.
Se on aivan eri asia, kuin että annetaan koko väestön sairastaa -
laumaimmuniteetin saamiseksi. Ei se niin mene.
Emme edes tiedä, onko immuniteetti elinikäinen kuten tuhkarokossa -
vai kestääkö se vain vuoden, ja mitä sitten tapahtuu?
Tämä on ihan turhaa puhetta.
Sen sijaan myöhempi koko väestön vasta-ainetestaus kertoo, -
mitä tapahtui. Se kertoo jälkikäteen totuuden -
taudin sairastaneiden määrästä, ja tämä on tärkeä asia.
Esim. työnantajan on hyvin tärkeää tietää, kuka on taudin sairastanut.
Hän tietää, mihin työpisteeseen hänet voi laittaa.
Ja henkilö itse tietää, että voi mennä riskitöihin, -
poliklinikalle tai teho-osastolle.
Jos vasta-ainetesti näyttää, että on sairastanut taudin, -
niin immuniteetti kestää yleensä vähintään vuoden verran, -
mutta ei välttämättä kauempaa. Etuhan on sekin, -
että jos tietää sairastaneensa taudin, on mukavampi olla töissä.
Se on myös yhteiskunnan etu. Opitaan tärkeitä asioita -
tästä tuntemattomasta taudista.
Ja se juuri, miten pitkäksi aikaa vasta-aineet antavat suojan.
Eihän sitä tiedetä.
Se on rokotettakin ajatellen erittäin oleellinen avainkysymys.
No, mitä muuta sitten tästä voi sanoa? Kyseessä on zoonoosi.
Se tarkoittaa sitä, että se voi tarttua eläimestä ihmiseen, -
mutta myös ihmisestä eläimeen. Teoriassa voit tartuttaa koirasi.
Teoriassa se on mahdollista.
Sekä ihmiset että eläimet siis sairastavat -
koronaviruksen aiheuttamia hengitystie- ja suolistotulehduksia.
Monet eläinten koronavirukset ovat -
helposti tarttuvia ja hankalia hallita.
Tämä tieto olisi pitänyt ottaa huomioon.
Siksi moniammatillinen nyrkki on hyvin tärkeä.
Pitää olla lääkäreitä, virologeja, epidemiologeja, eläinlääkäreitä, -
talousasiantuntijoita, materiaali- hankinnan asiantuntijoita jne.
Tällainen parhaitten asiantuntijoiden ryhmä kyllä osaa tehdä -
oikeita päätöksiä, varsinkin mukautuessaan WHO:n määräyksiin.
Ennen nykyistä koronavirusta ihmisellä tunnettiin -
4 kpl ylähengitysteiden tauteja aiheuttavia viruksia -
ja 2 vakavaa hengitystietulehduksia aiheuttavaa koronavirusta, -
nimittäin SARS ja MERS. SARS pysäytettiin -
mittavilla maailmanlaajuisilla kontrolli- ja karanteenitoimilla.
Nämäkin voidaan siis pysäyttää, jos halua ja ponnisteluintoa on.
No, SARS:iin kuoli 9 % sairastuneista.
Kamelien levittämään MERS:iin -
kuoli 35 %. Yksittäistapauksia esiintyy yhä.
Diagnosoiduissa tapauksissa kuol- leisuus nykyiseen koronavirukseen -
on ollut 4 %, mutta se on vaihdellut.
Se johtuu siitä, että tästä viruksesta tiedetään yhä kovin vähän.
Ei tiedetä, paljonko sitä on ollut, paljonko oli oireettomia.
Riippuu testausmäärästä. Kaikki on vielä hakuammuntaa.
Erityisen aktiivisesti testaavissa maissa -
kuolleisuus on ollut 0,3 - 1 %.
Tänään Lancetissa (maailman johtavia lääketieteen julkaisuja) -
julkaistu tieto kertoo, -
että yli 80-vuotiaista 7,8 % kuolee tähän tautiin.
Koko väestöstä kuolisi 0,66 %. Mitä tämä tarkoittaa?
Se tarkoittaa sitä, että jos 0,66 % on totta, -
niin koko väestön kuolinriski olisi -
7 kertaa suurempi kuin kausi- influenssassa.
Siis 7 kertaa suurempi kuin kausi-influenssassa, -
johon tätä on vähätellen verrattu.
Jos kaikki suomalaiset sairastuisivat, niin 0,66 %:n mukaan -
kuolleita tulisi lähes 40 000 ennen kuin tauti on läpikäynyt väestön.
Nythän Suomen politiikka on, että annetaan sen levitä -
ja jahdataan laumaimmuniteettia, jonka varmuudesta ei ole tietoa.
Kun pitäisi olla joustava ja nopea, on tosi tärkeää pitää mielessä, -
että tehtyjen toimenpiteiden vaikutus näkyy vasta 2-3 viikon viiveellä.
Mitä nyt tehdään tai ei tehdä, -
sen seuraukset näkyvät 2-3 viikon kuluttua.
Siksi toimenpiteet on tehtävä viipymättä.
Toimenpiteiden tulee perustua -
tämän taudin hallinnasta saatuihin kokemuksiin -
eli Singaporen, Kiinan ja Etelä-Korean kokemuksiin.
Niissä maissa osataan hallita näitä tauteja, -
ja tautiriski on koko ajan olemassa. Nyt on niin, -
ettei se ole vain tämä tauti, vaan siellä on kymmenittäin zoonooseja.
Ne ovat jatkuvasti uhkana ihmisille, -
jos ei esim. eläintoreja lopeteta heti Kiinasta ja Vietnamista, -
joissa myydään eksoottisia eläimiä.
Se on miljardibisnes ja työllistää miljoona ihmistä, -
mutta aiheuttaa jatkuvan vaaran koko ihmiskunnalle.
Tärkeää on myös tässä, että Suomen ratkaisut ja toiminta -
eivät saisi muodostua arvovalta- kysymykseksi, kuten näyttää käyvän.
Eikä puoluepoliittiseksi kysymykseksi. Tämä on poissuljettava.
Ainoa tapa sulkea politikointi ja arvovaltakysymys pois -
on muodostaa asiantuntijanyrkki, -
jossa on riippumattomia parhaita asiantuntijoita.
Eivät he tee päätöksiä, mutta heidän linjanvetonsa ovat parhaat.
Niistä voi hallitus valita, mitä haluaa toteuttaa.
No, mikä tämä tauti on? Miltä se oikein näyttää ja tuntuu?
Kuulin työntekijästä, joka on 2 viikkoa ollut kotona -
kurjassa kunnossa täysin sängyssä. Teini-ikäiset lapset sanovat, -
että ei haluta tulla testaamaan koronaa.
Eihän sen näin pitänyt mennä. Totta kai pitäisi selvittää, -
onko hänellä korona. 2 teini-ikäistä lasta sitä sitten levittävät -
ja ovat kauhuissaan, kun ei tiedetä.
Työterveyspuoli oli vaan sanonut, että se luultavasti on korona.
Miksei sitä selvitetä? Tämä on perusteltu kysymys.
No, miltä tauti sitten näyttää ja tuntuu?
Tästä kirjoitti lääkäri Jere Reijula seuraavaan tapaan.
Siteeraan häntä. Reijula sanoo, -
että tämän viikon jälkeen voin jo sanoa ja uskon, -
että jokainen osastolla käynyt koronapotilas allekirjoittaa tämän.
Tämä on oikeasti kurja tauti, jota et halua sairastaa -
etkä tartuttaa kehenkään, josta välität.
Tähän keuhkotauteihin ja allergo- logiaan erikoistuva lääkäri päättää -
KeuhkoPodcastinsa jakson, jossa kertoo ensimmäisestä koronaviikosta -
keuhkoklinikalla. Hän kehottaa suojautumaan parhaansa mukaan -
ja ottamaan tilanteen vakavasti. Sama viesti tuli -
helsinkiläisiltä ambulanssimiehiltä "Pysykää kotona! Suojautukaa! -
Ottakaa tämä asia vakavasti!" No, lääkäri jatkaa: -
"Alkuvaihe on näyttänyt, että tämä tauti on jotakin kummallista."
"Tosi hankala, jos näin voi sanoa", lääkäri toteaa ja kertoo, -
että potilaita tulee koko ajan lisää kiihtyvällä tahdilla.
Potilaiden taudinkulku tietenkin vaihtelee, -
mutta tyypillisintä on tähän asti ollut tämä: -
"Ensimmäisellä viikolla oireet ovat melko lievät, toisella pahenee. -
Potilaat tulevat sairaalaan karkeasti arvioiden noin 10. päivänä.
Osa tietää, mistä tartunnan sai. Osa ei tiedä. -
Ensimmäiset potilaat olivat pääosin ulkomailta tulleita, -
mutta nyt heitä on tullut myös Suomesta eli kontakti on täältä. -
Osalla ei ollut mitään tietoa kontaktista," lääkäri toteaa.
Näin käy, kun taudinaiheuttajia tulee ulkomailta -
ja ne laukaisevat tartuntaketjuja. Pallo on hukassa, kun ei selvitetä.
Tauti saa villisti levitä siellä kenenkään piittaamatta.
Lääkäri toteaa, että laboratorio- kokeista on ollut vaikea ennustaa, -
kenen tauti etenee vaikeaksi. Monella maksa-arvot ovat kohonneet.
Suurella osalla on ollut ripulia (!). Tämä on tärkeä oire.
Happivajaus syvenee monella päivittäin, -
mistä seuraa alentunut hapensaanti ja keskushermoston hapenpuute.
Se voi olla salakavalaa. Hengitystyö ei lisäänny, -
vaikka nähdään, että hapentarve lisääntyy. Se on salakavalaa.
Monella on myös sitkeä ja sahaava korkea kuume, -
joka usealla on kiivennyt yli 40:n ja pysynyt siellä useita päiviä.
Tähän liittyy sekavuutta ja horkkamaista oloa.
Potilailla on ollut myös lihaskipuja ja kova yskä.
Viikon aikana on nähty, miten tauti vie tehohoitoon, -
mutta onneksi sieltä on myös tultu takaisin, osa jopa kotiin.
Toisaalta osa huononee päivä päivältä.
Valtaosa potilaista on ollut melko terveitä aikaisemmin.
Ensivaikutelma lyhyen kokemuksen perusteella on, -
että alle 50-vuotiaat toipuvat hieman nopeammin.
Monet sanovat, että tämä on ollut ehkä heidän vaikein tautinsa.
Osalle on tauti herättänyt hankalaakin pelkotilaa, -
toiset taas ovat menneet vaikeastakin taudista ilman ahdistusta.
Valtaosalla paraneminen on ollut todella hidasta.
Sairaalahoitojaksot ovat pitkiä esim. bakteerikeuhkokuumeeseen -
tai influenssaan nähden. Tautiin ei ole täsmällistä hoitoa.
Se ahdistaa lääkäreitäkin, koska on totuttu, -
että nykyään vähän joka sairauteen löytyy lääke, mutta tähän ei.
Keuhkosairaalassa hoitavan lääkärin mukaan isoin ongelma on ollut, -
että koronavirustartuntojen vahvistuksessa menee kauan (!)
Hän käyttää ilmaisua 'kestämättömän kauan'.
Miksi kestämättömän kauan? Tämä on hyvä kysymys.
Menee siis useita päiviä, kunnes tulee vastauksia koronanäytteistä.
Lääkäri toteaa, että tämän vuoksi epäilyt täyttävät heidän osastonsa.
No, mistä viive johtuu? Osa näytteistä menee laivalla Tallinnaan.
Tänään 31.3. aloitettiin näytteiden lentorahtaus Etelä-Koreaan.
Tämä hoituu bisnesyritysten toimesta, -
jotka lienevät kyllästyneet saamattomaan yhteiskuntaan.
Halutaan tieto sairastavista, maksetaan näytteenotto -
ja rahtaus Etelä-Koreaan. On ihmeellistä, -
että maailman teknisimmässä ja kehittyneimmässä maassa -
ei saada tällaisia asioita kuntoon ja toimimaan.
Näyttää siltä, että mitään valmistautumista ei ole -
eikä myöskään osata reagoida eikä toimia.
Lääkärin mukaan ei siis tiedetä, mikä potilaita vaivaa, -
kun näytetulokset viipyvät. Heitä ei voida toistaiseksi panna -
samoihin huoneisiin muiden kanssa tartunnan mahdollisuuden vuoksi.
Lääkärin mukaan ongelmana ovat myös -
loppumassa olevat suojavarusteet.
Tämä on uskomatonta, miten tähän on voitu tulla!
Koko epidemia-ajan on korostettu, että hoitohenkilöstön suojaaminen -
on erittäin tärkeää taudin hoidossa kokonaisuuden kannalta.
Espanjassa ja Italiassa on esitetty lukuja, -
että 9-14 % sairastuneista on hoitohenkilökuntaa.
Suojavarusteita puuttuu myös Ruotsissa. Siellä on suhtauduttu niin -
erään artikkelin mukaan, että varusteiden puuttuessa -
on suojausvarusteiden käyttöä "helpotettu".
Niitä ei tarvitse käyttää, kun niitä ei ole.
Tämä on todella anteeksiantamatonta hölmöilyä.
No, koronavirustaudin oireisto vaihtelee -
ja välillä odottamattomasti pahenee.
Kyseessä on siis uusi tauti, jota tunnetaan yhä huonosti.
Erittäin tärkeä asia on, että valtaosassa tapauksia -
oireita on vähän tai ei lainkaan. Tauti on erittäin suuri haaste.
On iso ongelma yrittää estää leviä- mistä, koska oireettomia on paljon.
Ei tähän muuta ratkaisua ole. Ainoa ratkaisu on testata -
kaikki vähäoireiset. Jos sitä ei tehdä, -
niin tauti voi taas yllättäen riistäytyä käsistä.
Kun oireita tulee, oirekuva ei ole kaikilla samanlainen.
Kuiva yskä puuttuu 1/3:lta.
Kuumetta on lähes kaikilla, mutta ei aina ensimmäisinä vuorokausina.
Erityisesti on huomattava, ettei kuume ole kovin korkea -
ja jää 90 %:lla yleensä alle 39 asteen.
Joka 3. potilas on väsynyt ja joka 5. kokee hengenahdistusta.
Vain vajaalla 15 %:lla on kurkkukipua, lihas- tai päänsärkyä.
Tämä erotuksena flunssan suuntaan, -
koska lihassärky ja korkea kuume (40) ovat tyypillistä influenssaa.
Joillakin on tätäkin oudompi taudinkuva.
Aika yleistä on ruokahaluttomuus, vatsavaivat, -
maku- ja hajuaistin häviäminen.
Se on siis ihan uusi tauti, jota ei vielä osata kuvata hyvin.
Silti kaikki näin oireilevat pitäisi testata -
ja pitää heitä koronaviruspotilaina kunnes se on poissuljettu.
Ei pidä odottaa, että hengenahdistus alkaa vaivata jo levossakin.
Näin opastaa ranskalainen anestesia- lääkäri Anne Geffroy-Wernet.
Vaikka useimpien oireet ovat lieviä tai oireita ei ole ollenkaan, -
jotkut potilaista voivat heti saada keuhkokuumeen.
Se voi liittyä massiiviseen viruksia "soppakauhalla" altistukseen.
Näitä potilaita ei tule ohjata yleiseen päivystykseen.
Heillä on oltava oma päivystys- poliklinikka, kuten Helsingissä.
Kaksi tällaista on perustettu aivan oikein.
Ei missään tapauksessa ole varaa ottaa sitä leviämisriskiä, -
että muita sairaita hoidettaisiin samaan aikaan samalla klinikalla.
Jos epäilet koronatartuntaa, on syytä jäädä -
vapaaehtoiseen kotikaranteeniin ja välttää kotiväen tartuttamista.
Pitää mitata kuumetta ja tarkkailla, -
ilmeneekö hengenahdistusta levossa.
Nämä kaikki pitäisi testata, mitä Suomessa ei välttämättä tehdä.
On syytä painottaa, että myös nuoret voivat sairastua vakavasti.
Tauti voi olla 2-vaiheinen ja pahentua 10. sairaspäivänä.
Nuoret hyväkuntoiset voivat kehittää ylimitoitetun immuunireaktion -
virusta vastaan, ja se voi tappaa. Syytä tähän ei oikein tiedetä.
Kyseessä ei tarvitse olla ollenkaan ns. riskipotilas.
Aiemmin täysin terveitä teini-ikäisiä on kuollut tähän tautiin.
No, mitä lasten oireet ovat?
Kiinalaiset ovat tutkineet, että 16 % oli ihan oireettomia, -
19 %:lla oli tavallisen ylähengitystietulehduksen oireita, -
65 % sai keuhkokuumeen. Tavallisin oire lapsilla oli yskä (48 %), -
nielu punoitti (46 %), kuumetta (42 %), ripulia (9 %), -
väsymystä (8 %), nuhaa (7 %), oksentelua (6 %).
Näin siis kiinalaisen tutkimuksen mukaan.
Sairaalaan tullessa joka 3. lapsi hengitti tiheämmin.
Sydämen lyöntitiheys oli noussut 43 %:lla.
Ainoastaan 3 monisairasta lasta tarvitsi tehohoitoa, vain 1 kuoli.
Huomionarvoista on, että sairaalassa hoidetuista lapsista -
58 %:lla korkein mitattu kuume oli alle 37,5 astetta.
Vain 10 %:lla lapsista kuume nousi yli 39 asteen.
Tauti ei siis näytä juuri erottuvan muista lasten infektioista.
Entä seniorien oireet? Heidän oireinaan tässä taudissa -
ranskalaisen tutkimuksen mukaan oli ripulia, -
tasapainovaikeuksia, käytösmuutoksia ja muutoksia veriarvoissa.
Veren lymfosyytit laskivat.
Nämä ovat mahdollisia ensioireita hauraalla ikäihmisellä.
Havainnot tehtiin 78 henkilön vanhainkodista, -
jossa 2/3 asukkaista sairastui.
Tauti alkoi riehua siellä maaliskuun puolivälissä, -
ja koronavirus surmasi siellä todistetusti ainakin 3.
Ensimmäisellä uhrilla oli aluksi ripuli -
eikä mitään hengitystieoireita. Ne tulivat vasta 3 päivän kuluttua.
Positiivinen testitulos saatiin 4. päivänä.
40 sairastuneella oli suolisto-oireita.
Hengitystieoireet alkoivat vasta myöhemmin yskänä ja kuumeiluna.
Toisena vanhainkodissa kuollut otettiin sairaalaan -
kaatuilun ja käyttäytymismuutosten takia.
Toisilla oli veren lymfosyytti- valkosolujen alenemista.
Nämä ilmenivät ennen hengitystieoireilua ja kuumetta.
Testaus myöhästyi, kun ei tajuttu vatsatautioireiden olevan ensioire.
Viive mahdollisti taudin leviämisen koko taloon.
Kun tämä tajuttiin, niin sairaat eristettiin muista asukkaista -
henkilökunnan ja muiden asukkaiden suojausta silmällä pitäen.
Mitä tästä siis opittiin? Kaikki suolisto-oireiden takia eristetyt -
alkoivat kuumeilla ja yksiä 4-5 päivän päästä.
Näin kertoo Montpellierin yliopiston professori Blain ja tarkentaa: -
Näin taudin eteneminen pysäytettiin ja henkilökunta suojattiin.
Etuna oli, että 1/3 asukkaista ja henkilökunta välttyivät taudilta.
Nyt mennään siihen oleellisimpaan kysymykseen.
Onko tämä tauti ilmatartuntatauti vai ei?
Tarkastellaan lyhyesti tuhkarokkoa.
Tuhkarokkovirushan tarttuu erittäin helposti.
Yksi tuhkarokkoa sairastava tartuttaa sitä ilmatartuntana -
10-15 muuhun henkilöön.
Tuhkarokkovirus leijuu tartuttavana ilmassa 2 tuntia -
ja tarttuu pinnoilta 2 tuntia. Sairas tartuttaa tautia 4 päivää -
ennen ihottumaa ja vielä 4 päivää sen ilmaantumisen jälkeen.
Useimmat sairastavat tuhkarokon vain kerran.
Laumaimmuniteetti toimii, jos 90 % väestöstä on rokotettu.
Tuhkarokko on maailmanlaajuisesti merkittävä lasten kuolinsyy.
Se tappoi 140 000 lasta v. 2018.
Rokottaminen on estänyt 23 miljoonaa lapsikuolemaa vv. 2000-2018.
Onko tämä SARS tai SARS-CoV-1 -
ilmatartunta? Kuinka helposti sitten korona tarttuu?
SARS:n aerosoli-ilmatartunta on todistettu jo kauan sitten.
Koronan tarttumisesta asiantuntijat ovat eri mieltä.
Osa heistä pitää mahdollisena, että virus tarttuu myös ilmateitse.
Se selittäisi heidän mukaansa taudin räjähdysmäisen leviämisen.
Asiantuntijoiden näkemykset koronan tarttumistavoista siis jakautuvat.
Tutkijat T. Sironen ja P. Nuorti eivät pidä -
hengitysilmasta tarttumista todennäköisenä.
Prof. Huovisen mukaan monet tutkimukset taas viittaavat tähän.
Hänestä koronaviruksen ilmatietartunnan mahdollisuus -
pitää ottaa vakavasti huomioon kaupassa -
ja terveydenhuoltohenkilöstön suojautumisessa.
Terveydenhuollon työntekijät ovat nyt joka maan tärkein voimavara.
Italiassa on kuollut virukseen yli 50 lääkäriä, hammaslääkäriä.
Kun työskennellään paineessa (poliklinikat, keuhko- ja teho-osastot),
niin ei kirurgin maski riitä, kun altistus siellä on suurta.
Ison annoksen saaminen johtaa ilmeisesti vakavampaan tautiin.
Nuorten lääkärien yhdistys (NLY) Suomessa sanoi eilen 30.3. näin.
Työnantajien on huolehdittava työntekijöiden terveydestä -
myös poikkeusoloissa. He ovat perustellusti huolissaan: -
Oikeasta ja riittävästä suojauksesta on huolehdittava -
koko terveydenhuoltohenkilöstön osalta kaikissa toimenpiteissä.
NLY korostaa, että työnantajan on huolehdittava -
terveydenhuollon työntekijöiden turvallisuudesta epidemia-aikana.
Tämä henkilökunta huolehtii etulinjassa sairastuneista.
Nyt on kiinnitettävä erityistä huomiota -
terveydenhuollon työntekijöiden turvallisuuteen. Totta kai.
Maailmassa on kymmeniä lääkäreitä menehtynyt koronavirusinfektioon.
Vaikeat taudinkuvat on yhdistetty riittämättömään suojaukseen -
ja mainitsemaani suureen altistukseen.
NLY toteaa, että Suomessakin on havaittu -
puutteita ja epäselvyyttä henkilökunnan ohjeistuksissa.
Ilmatartunta-asia on tärkeä ja sitä nyt tutkitaan Aalto-yliopistossa.
Apulaisprof. Ville Vuorinen kertoo MTV:n uutisissa 28.3. -
erittäin tärkeitä asioita. Kun puhutaan 2 m:n turvavälistä, -
on hämmästyttävä totuus, ettei tätä ole kunnolla tutkittu.
Se on vain yleinen luulo.
Raskas pisara lentää aivastuksesta 2 m ennen putoamista.
Mitä muuta siinä tapahtuu, niin siitä ei tiedetä suinkaan kaikkea.
Pieniä pisaroita syntyy tietysti myös samalla.
Ne liitävät pyörteisinä pilvinä ilmavirtojen vietävinä.
Vuorisen työryhmä tutkii tätä ilmiötä.
Apulaisprofessori sanoo suoraan ja selkeästi, -
että hän ei pidä 2 m:n etäisyyttä riittävänä -
ja pysyy muista ihmisistä mahdollisimman kaukana.
Hän toteaa, että tärkeintä on tässä vaiheessa pysyä kotoa.
No, leviääkö korona myös puhumalla?
Vuorinen ei sulje tätä mahdollisuutta pois.
Ajatusta tukee tutkimustulos, jonka mukaan 79 % tartunnoista saatiin -
oireettomilta tai vähäoireisilta tartuttajilta.
No, mitä tapahtuu, kun puhut?
Sanotaan, että joku puhuu niin, että sylki roiskuu.
Tämä on aivan totta. Vokaaleissa lähinnä pyöritellään kieltä suussa, -
mutta konsonantit tuottavat pienen pärskeen -
ja pieniä pisaroita, jotka poistuvat suun kautta.
Tätä voi verrata myös ulos puhallettuun tupakansavuun.
Puhuttaessa syntyvä aerosoli leijuu samaan tapaan. Tätä tutkitaan nyt.
Ilmeisesti 8 m:n päähän menee pyörteinen ilmavirtaus.
Se voi liikkua ilmastointikanavissa.
Siellä virusta on tutkittaessa havaittu.
No, mitä voisi tehdä, kun hengityssuojaimia ei saa?
Mitä tehdään? No, tee itse hengityssuojain.
Vanha T-paita, pölynimurin suodatin.
Tee siitä pussi. Laita sinne varmistamaan pölyimurin filtteri tms.
Siihen nauhat ja vedät sen kiinni. Se on ihan hyvä.
Ei niitä tarvita joka kerta uutta. Tultuasi sisään -
laita omatekoinen maski paperipussiin -
ja uuniin 75 asteeseen puoleksi tunniksi.
Se on taas käyttökelpoinen. Mikroon sitä ei pidä laittaa.
Tämä todistettavasti vaikuttaa uusiin tartuntoihin.
Tshekissä tämä tuli siis pakolliseksi, -
ja heti alkoivat tartunnat laskea ihan selkeästi.
Maski näyttää myös toimivan Kauko-Idän kulttuureissa.
Maski kuuluu siellä kohteliaaseen kulttuuriin.
On kohteliasta muita kohtaan pitää maskia.
Ilman maskia liikkumista taas pidetään moukkamaisena.
Tämä on kulttuurikysymys.
Ilmatartunta on siis tosiasia, kunnes toisin todistetaan.
Tästä pitäisi lähteä liikkeelle.
Jos tämä varovaisuus osoitetaan turhaksi, siitä ei tule moitteita.
Tämän asian laiminlyönnistä taas voi tulla moitteita niille, -
jotka eivät suojaa henkilö- kuntaansa ilmatartunnalta.
No, miten käytäntö? Voiko kaupassa käydä? Totta kai.
Mitä tehdä kauppaan mennessä? Kassoja/henkilökuntaa on suojattava.
Pulinat pois kassalla! Soisin työnantajien varustavan kassat -
FFP2-maskeilla ja suojalaseilla.
Siis tämmöinen kunnon nanomaski ja suojalasit.
Näin pitäisi tehdä. Desinfioi kätesi ennen kauppaan menoa.
Osta muovipussissa olevia tuotteita.
Heti kotona pese pussi ja kätesi saippuavedellä. Pese myös hedelmät.
Huuhtele irtosalaatti tms. huolellisesti juoksevassa vedessä.
Jo tuote on pahvirasiassa, älä laita sitä jääkaappiin, -
vaan poista tuote pakkauksesta ja hävitä pakkaus sekajätteeseen.
Käytä itsekin maskia. Jos sinulla ei ole suojalaseja, -
vesitiiviit sukelluslasit ovat erinomaiset.
Jos ei sellaisia ole, laita aurinkolasit.
Jos et muuten käytä laseja, niin nekin suojelevat -
2 metrin päähän lentäviltä pärskeiltä.
Laitan lisätietoja aina tulleista uusista ohjeista -
blogiini luominen.fi-sivulle.
No, miksi ilmatartunnan mahdollisuutta ei oteta vakavasti?
Miksi sanotaan, ettei se ole totta? Minkä kumman takia?
Nyt tiedetään jo laajalti, että SARS levisi aerosolina -
tietyissä olosuhteissa esim. koko kerrostaloon vuotavista viemäreistä
ja täällä poliklinikoilla. Mutta onko tässä takana -
paniikin lietsomisen pelko ja siksi vaarallinen hyssyttely?
Ja pelko poliittisesta syyttelystä?
Ei tämä saa olla puoluepolitiikkaa eikä arvovaltakysymys.
Onko tämä tehnyt terveydenhuollon asiantuntijat vastahakoisiksi -
myöntämään ilmatartunnan mahdollisuuden.
Tästä näkyy tulleen arvovalta-, puoluepoliittinen -
ja juridinenkin ongelma sitten, kun haetaan korvauksia siitä, -
ettei suojattu ihmisiä ja työntekijöitä kunnolla.
Tiedemiesten ja asiantuntijoiden ei siis pitäisi lukita asenteitaan -
eikä hoitaa nykytilannetta vanhoin opein virustautien leviämisestä.
Nyt näyttää, että sillä mennään eteenpäin.
Kaiken pitää perustua tutkimukseen eikä asiantuntijan arvovaltaan!
Arvovallalla väitetään jotain, mitä ei ole tieteellisesti todistettu.
Pitäisi nöyränä myöntää, ettemme tiedä, -
mutta haluamme varovaisina pitää sitä ilmateitse tarttuvana, -
kunnes todistetaan, että se ei sitä ole.
Aalto-yliopistosta tulee varmaan kohta tuloksia.
Kun jo yli 10 vuotta on ollut tiedossa, -
että SARS mitä ilmeisimmin levisi myös aerosolina, -
tämä virus on samanlainen. SARS:sta sen erottaa vain 380 koodikirjainta.
Tämän pitäisi olla erittäin vakava varoitus.
Tämän pitäisi synnyttää uutta ajattelua pandemian torjunnassa.
Miksi meillä sitten ei noudateta WHO:n testausohjeita -
ja miksi tulokset voivat viipyä? Sitä on perusteltua kysyä.
Kyllä näitä kysymyksiä siis pitää esittää ja ihmetellä sitä, -
miksi tässä teknologian ja edistyksen maassa -
ei näitä asioita saada rullaamaan.
Ja miksi THL ei anna kotikaranteeniohjeita, -
että kaikkien kotona olevien tulisi pitää maskia sairaan lisäksi?
Nämähän ovat itsestäänselvyyksiä.
En halua olla liian kriittinen, -
mutta mielestäni nyt ovat hyvät neuvot kalliita.
Asiantuntijanyrkki pitää perustaa. WHO:n ohjeita pitää noudattaa, -
arvovaltakysymykset ja puoluepolitikointi heittää sikseen.
Pitää ajatella sitä, miten estämme -
tämän taudin vääjäämättömän leviämisen koko kansaamme -
ja sitä seuraavan valtavan taloudellisen katastrofin.
Nyt jo 2/3 työnantajista lomauttaa ja irtisanoo.
Jos ei tätä hoideta, niin voi tulla vuosikymmeniä kestävä talouslama -
ja erittäin paha kriisi, jonka rinnalla 90-luvun lama oli leikkiä.
Nyt kaikki yhdessä toimimaan tämän taudin nujertamiseksi!
Tekstitys: Tuula-Riitta Virrankare